open-index/open-wikipedia-markdown huggingface dataset:
Ulrika (grend)

**Ulrika** er et tettsted i Linköping kommune i Östergötland, Sverige. I 2000 og 2005 hadde grenda færre enn 200 innbyggere og ble da klasset som *småort*, hvilket i svensk statistikk betyr et bebygget sted hvor avstanden mellom husene ikke er større enn 150 meter, hvor innbyggertallet er 50-199 personer og hvor andelen fritidshus ikke er større enn 40 prosent. I 2010 var innbyggerantallet 200 og grenda ble igjen definert som *tätort* (tettsted).

Ulrika ligger i kommunens sydligste del, hvor landskapet domineres av skog. Grenda ligger isolert fra viktige veier og fra annen tettbebyggelse. Avstanden til Linköping er cirka 40 kilometer. I Ulrika finnes (i 2010) en butikk med kafé, en skole, et aldershjem og et bilverksted. Östgötatrafikens busslinje 552 forbinder Ulrika med Vikingstad jernbanestasjon, cirka 30&nbsp;km lenger nord, hvor lokaltogene Tranås-Mjölby-Linköping-Norrköping stanser. Til Vikingstad går også den viktigste landeveiforbindelsen. I Ulrika møtes også offentlige veier fra Rimforsa, Boxholm, Kisa/Malexander og Haraldsbo, men disse er smale og i flere fall uasfaltert. Ulrika kirke er sognekirke for Ulrika församling (sogn). Grenda har et lokalt museum som er åpent om sommeren. Hvert år arrangeres et marked i grenda som da besøkes av tusenvis mennesker.

## Historie
Ulrika har vokset fram som kirkegrend ved Ulrika kirke, som ble anlagt på 1700-tallet og fikk sitt navn etter dronning Ulrika Eleonora. Lokale bønder i dette område hadde da kjempet i mange årtier for å få kongens tillatelse til å bygge en kirke der, ettersom de hadde lange avstander til sine respektive kirker. Ulrika sogn ble opprettet i 1736, fra deler av Nykil, Gammalkil, Kisa og Malexander sogn, og 1737 ble kirken innviet. Plassen hvor kirken ble bygget hette Amundebo, hvilket ennå er navnet på gårdene i sørlige Ulrika.

## Referanser
Elend (Dippoldiswalde)

**Elend** er en del av den store kretsbyen Dippoldiswalde i Landkreis Sächsische Schweiz-Osterzgebirge i Sachsen. Før 1950 var den også en selvstendig kommune. Elend ligger omkring 3 km sørøst for bykjernen. Elven Rote Weißeritz flyter vest for stedet.

Elend grenser i nordvest og vest til bykjernen Dippoldiswalde, i sørvest til Ulbensdorf, i nord til Reinholdshain, i nordøst til Reinhardtsgrimma, i sørøst til Niederfrauendorf og i sør til Oberfrauendorf.

## Historie
Elend nevnes for første gang i 1529 som *das Elend* (av middelhøytysk: *ellende*, «den andre»). I 1816 ble Elend underlagt Amt Dippoldiswalde. Fra 1856 til 1875 var det en del av Gerichtsamt Dippoldiswalde, og fra 1875 en del av Amtshauptmannschaft Dippoldiswalde.

I 1950 ble Elend innlemmet i Ulberndorf gjennom en kommunesammenslåing, og i 1952 ble Ulberndorf (herunder Elend) en del av Kreis Dippoldiswalde. I 1973 ble deretter Ulberndorf (og Elend) innlemmet i Dippoldiswalde.
Pacaya

**Pacaya** er en aktiv 2&nbsp;552 meter høy kompleks vulkan i Guatemala i Mellom-Amerika. Den har vært aktiv i 23&nbsp;000 år.

Vulkanen er en turistattraksjon og ligger nær Antigua Guatemala og ca. 25–30 kilometer sør for Guatemala by.

Det siste aktiviteten startet i januar 2014. Utbrudd i begynnelsen av mars medførte at  mennesker måtte evakueres og skapte problemer for flytrafikken. 

## Referanser


## Eksterne lenker
*
Liste over Tysklands ministre for fordrevne

**Liste over Tysklands fordrevneministre** dekker statsråder i Forbundsrepublikken Tysklands Fordrevne-, flyktninge- og krigsofredepartement i perioden 1949–1969.

## Referanser
Arkitekturåret 1507

**Arkitekturåret 1507** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1507.

__TOC__

## Bygninger
* Ombygning av Wawelslottet i Kraków begynner.

## Hendelser

## Fødsler
*1. oktober - Giacomo Barozzi da Vignola, italiensk arkitekt (død 1573)
*Jacopo Strada, italiensk akademiker, arkitekt og kunstekspert (død 1588)

## Dødsfall
…
Hard Rocx

**Hard Rocx AS** er en norsk produktutviklingsbedrift og markedsfører av det egne sykkelmerket Hard Rocx. Selskapet ble etablert i 1992. Syklene spesifiseres av produktutviklere i Asker i Akershus, mens rammene produseres og sammenstilles med komponenter til komplette sykler i Asia, før de leveres norske forhandlere og sluttbrukere. Merket har de senere år blitt populært i bruk ved terrengsykling og da særlig blant deltagere på grussykkelritt som Birkebeinerrittet.

Fra 2016 er Hard Rocx en del av Brav Norway-konsernet.

## Referanser
Vaejovidae

* se systematisk inndeling

**Vaejovidae** er en gruppe (familie) av skorpioner. Denne gruppen finnes bare i Nord- og Mellom-Amerika.

## Utseende
Middelsstore, slanke, ofte gulbrune skorpioner med ganske kraftige pedipalper (klør).

## Levevis
I utbredelsesområdet kan medlemmer av denne familien finnes i de fleste habitater opp til tregrensa, men de er mest vanlige i ørken og halvørken. Noen arter lever i huler.

## Farlige arter
Vaejovidae er kjent for å være kvikke, og noen av artene kan virke aggressive. Medlemmene av denne familien har til dels svært smertefulle stikk, men det er ikke kjent at disse er farlige.

## Utbredelse
Familien finnes bare i Nord- og Mellom-Amerika, fra det sørvestlige Canada i nord til Guatemala i sør.

## Systematisk inndeling

* rekke Leddyr, Arthropoda
** underrekke Chelicerata
*** klasse Edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Vaejovoidea 
********* familie Vaejovidae Thorell, 1876
********** slekten *[[Franckeus]]* Soleglad & Fet, 2005
********** slekten *[[Gertschius]]* Graham & Soleglad, 2007
********** slekten *[[Hoffmannius]]* Soleglad & Fet, 2008
********** slekten *[[Kochius]]* Soleglad & Fet, 2008
********** slekten *[[Paravaejovis]]* Williams, 1980
********** slekten *[[Paruroctonus]]* Werner, 1934
********** slekten *[[Pseudouroctonus]]* Stahnke, 1974
********** slekten *[[Serradigitus]]* Stahnke, 1974
********** slekten *[[Smeringurus]]* Haradon, 1983
********** slekten *[[Stahnkeus]]* Soleglad & Fet, 2006
********** slekten *[[Syntropis]]* Kraepelin, 1900
********** slekten *[[Thorellius]]* Soleglad & Fet, 2008
********** slekten *[[Uroctonites]]* Williams & Savary, 1991
********** slekten *[[Uroctonus]]* Thorell, 1876
********** slekten *[[Vaejovis]]* C. L. Koch, 1836
********** slekten *[[Vejovoidus]]* Stahnke, 1974
********** slekten *[[Wernerius]]* Soleglad & Fet, 2008

## Kilder

* Jan Ove Rein: The Scorpion Files- Vaejovidae

## Eksterne lenker
* 
* Bildegalleri over familien
Zachary Levi

**Zachary Levi Pugh** (født 29. september 1980) er en amerikansk skuespiller

## Karriere
Zachary Levi er kjent for sin rolle som Charles Irving «Chuck» Bartowski i NBC-serien *[[Chuck (TV-serie)|Chuck]]*. Han har også originalstemmen til Flynn Rider i Disney-filmen *[[To på rømmen]]* (2010), som var en stor suksess verden over.

I 2013 spiller han Fandral i **'. Han overtok rollen etter [[Josh Dallas]], som spilte den i originalen ''[[Thor (film)|Thor]]'' (2011), men som ikke kunne gjenta rollen grunnet at han var opptatt med TV-serien ''[[Once Upon a Time]]''. Ironisk nok var Levi aktuell for rollen også i ''Thor'', men da var det han som måtte trekke seg på grunn av en TV-serie (i Levis tilfelle, ''[[Chuck (TV-serie)|Chuck]]'').

== Utvalgt filmografi ==
=== Film ===
* ''[[Big Momma's House 2]]'' (2006) – Kevin
* ''[[Alvin og gjengen 2]]'' (2009) – Toby
* ''[[To på rømmen]]'' (2010) – Flynn Rider (stemme)
* **' (2013) – Fandral

### Fjernsyn
* *[[Curb Your Enthusiasm]]* (2004) – Bellman (1 episode)
* *[[Less Than Perfect]]* (2002–2006) – Kipp Steadman (81 episoder)
* *[[Chuck (TV-serie)|Chuck]]* (2007–2012) – Chuck Bartowski (91 episoder)
* *[[Robot Chicken]]* (2012) – Ryu/Ken Masters/Tyg Tiger/Commander Edwards (1 episode) (stemme)

## Referanser


## Eksterne lenker
* 
* 
* 
*
Digamma

**Digamma** (Ϝ, ϝ) er en tidligere bokstav i det greske alfabetet. Digamma fikk navnet fordi den lignet to gammategn over hverandre. Den hadde lydverdi som engelsk «w». Digamma hadde konsonantisk verdi foran vokal, og den falt da bort. Det greske ordet for arbeid – ergon – lød opprinnelig «werkon», og dette er den etymologiske opprinnelsen til det norske ordet «*verk».*

## Referanser
Ulrika

**Ulrika** kan vise til

* Ulrika (grend), et kirkested i Linköping kommune i Östergötland, Sverige
* en variant av kvinnenavnet Ulrikke
* Personer:
** Ulrika Bergman, en svensk curlingspiller
** Ulrika Eleonora av Danmark, en svensk dronning
** Ulrika Eleonora av Sverige, en svensk dronning
** Ulrika Eleonora d.e., en svensk dronning
** Ulrika Jonsson, en svensk programleder
** Ulrika Knape, en svensk stuper
Borettslagsleilighet

En **borettslagsleilighet** (eller borettslagsbolig) er en bolig som tilhører et borettslag og som disponeres av en person som er andelseier i borettslaget - derfor kalles det også gjerne en **andelsleilighet** eller andelsbolig.  En borettslagsbolig kan være ulike typer bolig, f.eks. en leilighet, enebolig, rekkehus, tomannsbolig eller fritidsbolig. Se mer utførlig i artikkelen borettslag.

## Referanser
Einmal sehen wir uns wieder

**«Einmal sehen wir uns wieder»** (norsk tittel: *En gang skal vi atter møtes*) var Vest-Tysklands bidrag i Eurovision Song Contest 1961. Sangen ble fremført på tysk, med ett vers på fransk av Lale Andersen (1905–1972). Melodien ble skrevet av Rudolf Maluck, og teksten ble skrevet av Ernst Bader.

## Bakgrunn
Da Andersen medvirket i konkurransen i 1961, var hun muligens den mest etablerte og velkjente artisten i konkurransen. I 1939 spilte hun inn originalversjonen av krigstidsevergreenen «Lili Marleen». Sangen ble fremført som åttende bidrag om kvelden 18. mars 1961 (etter Sveriges Lill-Babs med «April, april» og før Frankrikes Jean-Paul Mauric med «Printemps, avril caril carillonne»).

Da avstemningen var ferdig, hadde det tyske bidraget fått tre poeng og ble nummer 13 av 16 deltakere.

## Suksess i Sverige
Dan Ryde skrev den svenske teksten. Den svenske tittelen er «En gång ska vi åter mötas». Thory Bernhards med Sven-Olof Walldoffs orkester spilte inn sangen i 1961. Den ble utgitt på singelen Polydor NH&nbsp;10905 og EP-platen Polydor EPH&nbsp;10784.

Bernhards hadde nølt med å spille den inn på grunn av dens dårlige plassering i Eurovision Song Contest, men hennes versjon ble en storselger i Sverige i 1961. «Åter på toppen», skrev avisene og utropte henne til årets artist. Bernhards gjorde en nyinnspilling i 1989. Den ble utgitt på albumet *Kärlek genom åren*.

## Norsk versjon
Ivar Andersen har skrevet en norsk tekst. Den norske tittelen er «En gang skal vi atter møtes».

### Innspillinger
*Siss Hartmann, Kjell Karlsens orkester. Utgitt på singelen RCA NA-1271 i 1961.
*Åse Thoresen. Utgitt på singlen Triola TN&nbsp;254 i 1961.

## Referanser

*Eurovision Song Contest 1961
Wallmans Salonger

**Wallmans Salonger** (svensk: *Wallmans Nöjen*) er et nordisk underholdningsselskap som arrangerer konserter og show i Sverige, Norge, Danmark og Finland. Selskapet ble etablert i 1960 i Stockholm, av Hasse Wallman. Wallmans Salonger har 850 ansatte ved kontorer i alle nordiske land. Wallmans har arrangert konserter med både The Beatles og Rolling Stones, og sto for oppvarmingsshowene under Eurovision Song Contest 2010 på Telenor Arena.

## Eksterne lenker
* Wallmans Nöjen – presentasjon av selskapet.
* Wallmans historikk i Oslo.
Philip Wilby

**Philip Wilby** (født 1949) er en engelsk komponist. Wilby er særlig kjent for sine komposisjoner for brassband og regnes for å være blant de mest betydningsfulle komponistene innen sin genre. I 2004 ble Philip Wilby tildelt Iles-medaljen for betydelige bidrag til brassbandbevegelsen.

Wilbys musikk er preget av en kombinasjon av avanserte komposisjonsteknikker og en dyp forståelse for tradisjonell britisk musikk. Wilby benytter ofte symfoniske strukturer i sine brassbandkomposisjoner, noe som gir musikken hans en monumental og dramatisk karakter. Hans musikkverk uttrykker ofte hans kristne tro; Wilby trekker ofte inn sakrale elementer i musikken og henter inspirasjon av litteratur og historie, som i *The New Jerusalem* og *Revelation*. Hans musikk balanserer tonalitet og mer harmoniske uttrykk, ofte med dissonanser og rike klangfarger. Mange av hans stykker inneholder flere krevende solopartier, noe som viser hans evne til å skrive også for individuelle utøvere.

## Utvalgte verker for brassband
* *The New Jerusalem*
* *Masquerade*
* *Paganini Variations*
* *Partita for Band (Postcards from Home)*
* *Leonardo*
* *The Lowry Sketchbook*
* *Revelation* – Symphony for Double Brass
* *Jazz*
* *Shadow Songs* 
* *Atlantic*
* *...Dove Descendin*g
* *Northern Lights*
* *Music for the Moving Image*
* *Vienna Nights*
* *Red Priest*

## Referanser


## Eksterne lenker
* 
*  4barsrest.com Intervju ved Chris Thomas
*  classicalarchives.com
Arkitekturåret 1590

**Arkitekturåret 1590** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1590.

__TOC__

## Bygninger
* Sinan Pasha Moske i Damaskus, Syria blir fullført.
thumb|250px|Hardwick Hall, bygget 1590&ndash;1597
* Teatro all'antica i Sabbioneta, tegnet av Vincenzo Scamozzi fullføres.
* Byggingen av *[[Hardwick Hall]]* i Derbyshire av Robert Smythson påbegynnes. Hardwick Hall er bygget i kvintessensen av elisabethansk stil.

## Hendelser

## Fødsler
*Bartolomeo Bianco, italiensk arkitekt (død 1657)
*Isaac de Caus, fransk arkitekt (død 1648)
*ca. 1590 – Bartholomeus van Bassen, nederlandsk arkitekt og maler (død 1652)

## Dødsfall
*10. januar - Giovanni Francesco Testa, italiensk arkitekt og treskjærer (født 1506)
*Rocco Lurago, italiensk arkitekt og billedhugger (født 1501)
*Alfonso Parigi den eldre, italiensk arkitekt og scenograf (ukjent fødselsår)
Orgosolo

**Orgosolo** (sardisk: *Orgòsolo*) er en italiensk kommune i provinsen Nuoro i regionen Sardinia. Den har  innbyggere og ligger rundt 620 meter over havet. Er berømt for sine mange og spesielle malerier, murales, på de ytre husveggene.

## Referanser


## Eksterne lenker
*
Murales

**Murales** er en type veggmalerier typisk for landsbyen Orgosolo på Sardinia, hvor omtrent halvparten av de ytre husveggene har malerier oppetter husfasaden. Tradisjonen oppsto på 1960-tallet, og historiene om hvordan de ble til er mange. En av de mer troverdige er at det var skoleelevene i Orgosolo som begynte å male veggene som en markering av jubiléet for den endelige seieren over fascistene. Siden er det blitt en tradisjon å male malerier rett på ytterveggene.
Arkitekturåret 1500

**Arkitekturåret 1500** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1500.

__TOC__

## Bygninger
* Château de Blois blir i stor grad ombygget i dette året.
* St. Annes kirke i Vilnius blir fullført.
* Alstadhaug kirke restaureres.

## Hendelser

## Fødsler
* Giulio Campi, italiensk maler og arkitekt (død 1572)
* Rodrigo Gil de Hontañón, spansk arkitekt (død 1577)

## Dødsfall
*22. mai – Pace di Maso del Bombace, italiensk arkitekt og designer (født 1440)
Kristin Skjørten

**Kristin Skjørten** (født 10. september 1958) er en norsk kriminolog. Hun er forsker I ved Nasjonalt kunnskapssenter om vold og traumatisk stress (NKVTS) og professor II i rettssosiologi ved Institutt for offentlig rett ved Universitetet i Oslo. Skjørten forsker særlig på vold i nære relasjoner, overgriper/ofre, barnefordeling, Barnekonvensjonen og barns rettigheter.

## Karrière
Skjørten tok magistergrad (mag.art.) i kriminologi ved UiO i 1986, med avhandlingen *Når makt blir vold – en analyse av seksualisert vold i parforhold*. Hun ble dr. philos. ved UiO med avhandlingen *Voldsbilder i hverdagen – om menns forståelser av kvinnemishandling* i 1993.

Hun var forsker ved Institutt for kriminologi og strafferett (senere Institutt for kriminologi) ved Det juridiske fakultet ved Universitetet i Oslo i perioden 1985–2000. Hun var senere ansatt ved Kompetansesenter for voldsofferarbeid 2000–2002 og som forsker II ved Institutt for samfunnsforskning 2002–2008. Hun ble i 2009 forsker I og seksjonsleder for *vold og traumer – barn og ungdom* ved Nasjonalt kunnskapssenter om vold og traumatisk stress og professor II i rettssosiologi ved Institutt for offentlig rett ved Universitetet i Oslo.

I 2007 var hun medredaktør for boken *Bjørnen sover – om vold i familien* sammen med jurist og justisminister Knut Storberget.

## Referanser


## Eksterne lenker

* Personalside ved NKVTS
* Personalside ved UiO
Takeshi Okada

(født 25. august 1956 i Osaka) er en japansk fotballtrener og tidligere spiller. Han har siden 2007 vært landslagstrener for .

I spillerkarrieren spilte han ti år for Furukawa Electric. Han spilte også 24 landskamper for Japan og scora ett mål.

Han trente også Japan i fotball-VM 1998, og i sin andre periode som landslagssjef er igjen Japan klare for fotball-VM i 2010.
## Referanser


## Eksterne lenker
*
Konrad Adenauers første regjering

**Konrad Adenauers første regjering** var Forbundsrepublikken Tysklands regjering fra 20. september 1949 til 20. oktober 1953. Den tiltrådte etter valget i 1949, og  var en koalisjonsregjering mellom CDU, CSU, FDP og DP. Regjeringen ble ledet av forbundskansler Konrad Adenauer (CDU). 

Tyskland fikk av Den allierte høykommisjon utenrikspolitisk handleevne først fra 1951, og da med kansleren selv som leder av Auswärtiges Amt. 

Det var i denne perioden utenkelig å tillate landet å opprette et forsvarsdepartement. I forståelse med vestmaktene ble derfor etablert et statlig organ, kalt *Kanslerens kontor for samarbeid med de allierte troppene* etablert (*Beauftragten des Bundeskanzlers für die mit der Vermehrung der alliierten Truppen zusammenhängenden Fragen*). Kontoret skulle utvikle et tysk beredskapspoliti. Det fikk sitt kryptiske navn for ikke å komme i konflikt med det allierte forbudet mot å opprette et tysk forsvar. Senere ble kontoret kalt Blank-kontoret (Amt Blank) etter sin sjef Theodor Blank. Han ble i 1955 Forbundsrepublikken Tysklands første forsvarsminister.

## Referanser
Heltoneskala

**Heltoneskala** er i musikk en skala hvor hver tone er adskilt fra sine nabotoner med et helt tonetrinn. Det finnes bare to komplementære heltoneskalaer. Begge består av seks toner innenfor en oktav, det vil si at de er heksatone skalaer:

* {C, D, E, F#, G#, A#, C}
:
:
* {H, Db, Eb, F, G, A, H}.
:

Heltoneskalaen har ingen ledetone, og fordi det er lik avstand mellom alle tonene er det ingen tone som skiller seg ut. Dette gjør at skalaen skaper en diffus og svevende effekt. Denne effekten blir understreket ved at treklanger bygd på disse skalaene blir forstørret. Man kan faktisk spille alle seks tonene i skalaen ved hjelp av bare to forstørrede treklanger hvor grunntonene i disse treklangene ligger en stor sekund fra hverandre. Siden skalaene er symmetriske, gir de ingen sterk grunntonefølelse eller følelse av tonalitet.

## Frekvensforhold
Frekvensene for to toner med *en* oktavs intervall har forholdstallet 2. Ettersom alle heltoner ved likestemming har samme frekvensforholdstallet og antall heltonetrinn i en oktav er 6, er frekvensforholdstallet mellom to heltoner \sqrt[6]{2} = 1,122462048…

## Klassisk musikk
Bruk av melodisk heltoneskala kan minst spores så langt tilbake som til Mozart i hans «Musikalske spøk» for strykere og horn. I det nittende århundre gikk russiske komponister videre med de harmoniske og melodiske muligheter skalaen ga. Ofte for å skildre noe «illevarslende». Eksempler på dette kan være avlutningene på ouverturene til Mikhail Glinkas opera *[[Rusland og Ljudmila]]* og Aleksandr Borodins *[[Fyrst Igor]]*, «kommandantens tema» i Dhargomyzjskijs *The Stone Guest* og «havkongens musikk» i Rimskij-Korsakovs *[[Sadko]]*. (For å finne noen korte pianostykker som er skrevet i heltoneskalaen, se nr. 1, 6, og 7 fra V.A. Rebikovs [''Празднество'' (''Une fête''), Op. 38](http://imslp.org/wiki/Une_f%C3%AAte%2C_Op.38_(Rebikov%2C_Vladimir_Ivanovich)), fra 1907.)

## Jazz
Skalaen brukes også mye i moderne jazz. Stykket «JuJu» av Wayne Shorter baserer seg på heltoneskalaen og stykket «One Down, One Up» av John Coltrane er bygd opp over to forstørrede akkorder og arrangert med samme enkle struktur som hans tidligere stykke «Impressions». Dette er imidlertid bare to av de tydeligste eksemplene på heltoneskalaen i jazz. Mange jazzlåter, inkludert standardlåter, bruker forstørrede akkorder og de tilsvarende skalaene. Ofte erstatter det dominantseptimakkordene. Pianistene Art Tatum og Thelonious Monk brukte ofte heltoneskalaen på en kreativ måte.
Cirrus SR20

**Cirrus SR20** er navnet på et enmotors småfly som har vært i produksjon siden 1999. Det er forøvrig kjent som det første flyet med påmontert fallskjerm (Ballistic Recovery Systems).

Den 28. mai 2010 styrtet et fly av denne typen i Sirdal i Norge. Alle de fire ombord kom uskadd fra ulykken takket vært den påmonterte fallskjermen.

## Militær bruk
I 2011 anskaffet United States Air Force 25 fly til bruk ved United States Air Force Academy under betegnelsen T-53A. Det erstattet T-52, basert på Diamond DA40.

## Spesifikasjoner (T-53A)

## Referanser

## Eksterne lenker
*
Salem Misjonsforsamling

**Salem misjonskirke NLM Bergen** er en luthersk menighet i Bergen. Menigheten tilhører Norsk Luthersk Misjonssamband, og holder til i Salem Konferansesenter i Bergen sentrum. Menigheten ble dannet i 1890, men fikk først sitt eget lokale i 1924. Menigheten het opprinnelig Bergen Fellesforening, men endret dette i 2017 til dagens navn. Menigheten har gudstjenester lørdager kl 19.30 for unge voksne og studenter, og søndager kl. 11.00. I tillegg drives tenåringsarbeidet, Tenfest, på fredager. 

Nåværende Pastor er Christian Lilleheim.  

Menigheten driver Salem Åpen barnehage, og har også et eget Nærmiljøsenter og Frivilligsentral som holder norskkurs, driver besøkstjeneste, gir leksehjelp og arrangerer datakurs for eldre. 

## Salem Konferansesenter
Salem Konferansesenter drifter menighetens bygg og driver utleie på det kommersielle markedet. 

## Eksterne lenker
*
Timothy Olyphant

**Timothy David Olyphant** (født 1968) er en amerikansk skuespiller. Hans mest kjente roller inkluderer TV-seriene *[[Deadwood (TV-seire)|Deadwood]]*, *[[Damages]]* og *[[Justified]]*, i tillegg til filmene *[[Live Free or Die Hard]]*, *[[Gone in 60 seconds]]* og  *[[Hitman (film)|Hitman]]*. Olyphant ble født på Hawaii, men vokste opp i California. Han mottok Theatre World Awards «Outstanding Debut Performance»-prisen for sin rolle som Tim Hapgood i teaterstykket *The Monogamist*.

Han har hovedrollen i, *[[The Crazies]]* fra 2010. Han er gift med Alexis Kneif, som  han møtte på college. De har tre barn sammen.

## Filmografi
* Skrik 2 (1997) som som Mickey Altieri.
* Rock Star (2001) som Rob Malcolm.
* The Girl Next Door (2004) som Kelly.
* Die Hard 4.0 (2007) som som Thomas Gabriel.
* Stop-Loss (2008) som Miller.
* A Perfect Getaway (2009) som Nick.
* Rango (2011) som Spirit of the West.
* I Am Number Four (2011) som Henri.
* Snowden (2016)
* Once Upon a Time in Hollywood (2019) som James Stacy.

## TV-serier
* Deadwood mellom 2004 og 2006
* Justified mellom 2010 og 2015
* The Mandalorian fra 2019

## Referanser


## Eksterne lenker
*
Kunståret 1500

**Kunståret 1500** er en oversikt over hendelser, fødte og avdøde kunstnerpersonligheter i 1500.

## Hendelser
* Sandro Botticelli begynner å male *Tilbedelse av Jesubarnet* (1500-1510) som et tondo (avrundet maleri), oljemaling på tre.

## Verk

Fil:Temptation of Saint Anthony central panel by Bosch.jpeg|Hieronymus Bosch, * Trittico delle Tentazioni di sant'Antonio*
Fil:Mystical nativity.jpg|Sandro Botticelli, *Natività mistica*


### Maleri
* Hieronymus Bosch – *[[St. Anthonys fristelse]]* (Museu Nacional de Arte Antiga, Lisboa)
* Sandro Botticelli – *[[Natività mistica (Botticelli)|Natività mistica]]* (National Gallery, London)

## Fødsler

## Dødsfall
Kaffiskjæret

**Kaffiskjæret** (også skrevet **Kaffeskjær**) er ei lita øy (et skjær) mellom øya Killingen og Bygdøy i Oslo. Skjæret er fra 19.6.2009 fredet som dyrefredningsområde. Navnet Kaffeskjær er også brukt om Galteskjær i Paddehavet i Oslo.

## Referanser
Nord-Trøndelag Kristelig Folkeparti

**Nord-Trøndelag Kristelig Folkeparti** var Kristelig Folkepartis fylkesorganisasjon i Nord-Trøndelag fra 1946 til 2017. Forut for sammenslåingen av Trøndelagsfylkene i 2018 slo Nord- og Sør-Trøndelag KrF seg sammen til Trøndelag KrF.

Det første lokallaget av Kristelig Folkeparti i Nord-Trøndelag ble stiftet i Åsen den 7. oktober 1945, og det ble stilt lister for partiet i seks kommuner ved kommunestyrevalget det året. Olav Bruknapp i Otterøy kommune ble partiets første ordfører i fylket det året. Det møtte 46 utsendinger fra ti lokallag og fra åtte kommuner uten lokallag til stiftelsesmøtet for Nord-Trøndelag Kristelig Folkeprati i Meierisalen i Steinkjer den 15. oktober 1946.

Kristelig Folkeparti hadde en forholdsvis stabil velgergeografi i fylket, hvor partiet stod sterkest rundt vekkelseskristne eller frikirkelige miljøer, som i Stjørdal, Levanger, Leksvik, Mosvik, Ytterøy, Røyrvik, Namsos, Otterøy og Vikna.

## Ledere

## Stortingsrepresentanter

;Merknader
# Valgt på fellesliste Høyre/Kristelig Folkeparti 1973–1977, 1. vararepresentant 1977–1981.
# Valgt på fellesliste Senterpartiet/Kristelig Folkeparti 1981–1985, møtte fast for statsråd Johan J. Jakobsen 1983–1985.

## Referanser


## Litteratur
*
Galteskjær

**Galteskjær** er en holme rett ved skipsleia nordvest for Lindøya i Oslo. Skjæret er fra 19. juni 2009 fredet som biotopvern etter viltloven. Skjæret har også navnet "Galten" på økonomisk kartverk.

## Referanser
Arkitekturåret 1501

**Arkitekturåret 1501** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1501.

__TOC__

## Bygning

* Utvidelse av Holyrood Palace, Edinburgh.
* Chichester Cross blir bygget i Chichester, England.

## Hendelser

## Fødsler
*8. august - Afonso Álvares, portugisisk arkitekt (død 1580)
*Girolamo da Carpi, italiensk maler og arkitekt (død 1556)
*Rocco Lurago, italiensk arkitekt og billedhugger (født 1590)

## Dødsfall
*29. november - Francesco di Giorgio Martini, italiensk arkitekt, billedhugger og maler (født 1439)
*Meo del Caprino (Amedeo di Francesco da Settignano), italiensk arkitekt og skulptør (født 1430) 


Fil:144 le vite, girolamo da carpi.jpg|Girolamo da Carpi(1501-1556)
Selskjær (Oslo)

**Selskjær** er ei lita øy, ca. 2,5 da, på østsida av Malmøya i Oslo. Øya tilhører eiendommen Frydenlund på Malmøya, i 1903 overtatt av kjøpmann A. Holmen. Han drev med kaninavl, og hadde formodentlig mange på denne øya. Øya kalles derfor nå også **Kaninøya**. Begge navn er godkjent av Kartverket. Øya ble fredet som «Kaninøya naturminne» i 1979, og fra 27. juni 2008 som Kaninøya naturreservat.

Berggrunnen er knollekalk, og øya rager kun 1 meter over havet. En kartlegging i 2006 avdekket 51 forskjellige planter på øya, med nonsblom (*Anagallis arvensis*) og strandrisp (*Limonium humile*) som de mest interessante. I tillegg finnes rynkerose, som er en fremmed art i norsk flora. Utbredelsen øker på øya, og er en trussel for sjøfuglenes hekkehabitater. Forvaltningsplanen angir derfor at rynkerose skal fjernes fra Kaninøya.

## Referanser
Kim Nam-il

**Kim Nam-il** (født 14. mars 1977 i Incheon) er en sørkoreansk fotballspiller som spiller for FC Tom Tomsk i den russiske toppserien. Han spiller som midtbane.

Han var ukjent før hans prestasjoner under VM i fotball 2002 på hjemmebane i Sør-Korea.

## Karriere
Kim begynte sin fotballkarriere i 3.klasse. Hans foreldre likte ikke at han begynte med fotball som de mente kunne gå ut over skolearbeidet.

Det var under Guus Hiddink at Kim fikk utviklet sitt talent til å bli en midtbanespiller av internasjonalt format.

Kim ble en av stjernene under VM i fotball 2002, og fikk kjælenavnet «The Vacuum Cleaner» for hans evne til å rense sin sone for en hver ball fra motstanderlaget.

Tabloidavisene brukte etter hvert termen «Kim Nam-Il Syndrome» for å beskriver stjernestatusen til Kim. VM på hjemmebane skapte en stor kvinnelig tilhengerskare for fotballspilleren, som både gav utsolgte kamper og en sterkt økende interesse for Chunnam Dragons's popularitet. Kim ble også etterspurt som reklameobjekt. Han fikk utallige invitasjoner til TV-opptredener, men Kim avviste de alle og gav bare intervjuer.

Han ble beryktet for sin ærlige og eksentriske væremåte.

### Etter 2002-VM
Etter VM på hjemmebane ble Kim lånt ut for en kort periode til den nederlandske klubben Excelsior i et håp om at han skulle kunne ende opp hos Feyenoord der Song Chong-gug spilte. Kims kontrakt gikk imidlertid ut før han klarte å gjøre et godt inntrykk, og han dro tilbake til Sør-Korea for å spille for Chunnam Dragons, der han også spilte før VM.

I 2005 gikk han til Suwon Bluewings i bytte for to spillere, der den ene var Ko Jong-soo som var en av lagets gamle stjerner.

### VM i fotball 2006
Etter å ha kommet over en skade i høyrefoten gjorde Kim comeback sent i 2005, i tide for å reetablere sin posisjon på det sørkoreanske landslaget, og ble derfor også tatt ut til laget som spilte i VM i fotball 2006.

Samme år sa han at han hadde gitt opp håpet om å kunne spille for en europeisk klubb. I august 2006 fikk han kapteinsbindet for landslaget etter Lee Woon-Jae.

### 2007
I mars 2007 fikk Kim en nakkeskade under en kamp mot Busan I'Park. Suwon Samsung vant 1-0 og satte dermed en rekord med 200 vunnede kamper i forhold til antall kamper spilte.

### Japan og Russland
I 2008 flyttet Kim til Japan for å spille for J-League-klubben Vissel Kobe. Året etter dro han til Russland og FC Tom Tomsk, der han for tiden spiller på midtbanen og er en av lagets faste spillere.

## Personlig
Kim er den yngste av tre brødre, og nær venn av Lee Kwan-woo og Lee Dong-gook.

## Referanser


## Eksterne lenker
* 
* VISSEL KOBE　トップチーム
* K-League Profil
* National Team Profil
* Club & Country Statistikk
Kim Bo-kyung

**Kim Bo-kyung** (født 6. oktober 1986) er en sørkoreansk fotballspiller som spiller for den japanske klubben Kashiwa Reysol. Han spiller som midtbane.

Kim har signert en treårskontrakt med det japanske laget, men er for tiden utleid til Oita Trinita. Han spilte sin første kamp for landslaget 9. januar 2010 mot .
## Sommer-OL 2012
Bo-kyung vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.
## OL-medaljer
*  2012  London - Bronse i fotball, menn -  Sør-Korea

## Eksterne lenker
* 
* National Team Profil
* National Team Profil
Levi Harrim Trobe

**Levi Harrim Trobe** (født 22. januar 1930 på Kolbotn, død 7. mai 2010 på Lørenskog) var en norsk møbeltapetserer. Han var grunnlegger og daglig leder for PYM hjelpen og fikk en spesiell grøtblanding oppkalt etter seg, *levigrøten*. Han var tilknyttet den norske pinsebevegelsen. 

Levi Trobe vokste opp på Kolbotn. Han er bror til misjonæren Damaris Trobe. Han ble begravet fra Salemkirken 20. mai 2010. 

## PYM-hjelpen
Sammen med ektefellen Irene, var Levi Trobes livsverk PYM hjelpen, som han grunnla og var daglig leder for i 22 år. PYM-hjelpen samler inn klær, leketøy, fottøy, utstyr til sykehus og lignende, og sender det dit behovet er stort. Arbeidet er et ulønnet og frivillig arbeid for å hjelpe der nøden er størst, der det er krig, sult- og naturkatastrofer. 

Helt fra unge år var han engasjert for å hjelpe medmennesker, særlig hadde han et sterkt engasjement for misjon, men reiste aldri ut som misjonær. *Levigrøten* er oppkalt etter Levi Trobe. Dette er en spesiell næringsrik grøtblanding utviklet og produsert i samarbeid med PALS. Den er pulverbasert, noe som gjør den holdbar og lett å transportere dit behovet er stort. Grøten kan blandes i melk eller vann. Den har blitt omtalt som det beste nødhjelpsprodukt som noen gang er laget i Norge.

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Risnes, Anne Lund. 2006. *Skapt til gode gjerninger.* Kunstforlaget. (om Irene og Levi Trobes arbeid i Pym hjelpen).
Arkitekturåret 1502

**Arkitekturåret 1502** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1502.

__TOC__

## Bygninger
* Byggingen av Tempietto, San Pietro in Montorio, Roma tegnet av Donato Bramante påbegynnes.

## Hendelser

## Fødsler
*Giulio Campi, italiensk maler og arkitekt (død 1572)
*Girolamo Santacroce, italiensk billedhugger, arkitekt og medaljemaker (død 1537)

## Dødsfall
*Francesco di Giorgio, italiensk maler, skulptør, arkitekt, teoretiker og militæringeniør (født 1439)
*Francesco Laurana, italiensk billedhugger, arkitekt og medaljemaker (født 1430)
Arkitekturåret 1503

**Arkitekturåret 1503** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1503.

__TOC__

## Bygninger

## Hendelser
* Pave Julius II blir valgt.  Han ble seinere mesen for Bramante, Raphael, og Michelangelo.

## Fødsler

## Dødsfall
…
Kim Jae-sung

**Kim Jae-sung** (født 3. oktober 1983) er en sørkoreansk fotballspiller som spiller for Pohang Steelers i K-League, den øverste fotballdivisjonen i Sør-Korea. Han spiller som midtbane.

Kim kommer fra samme fotballakademi som Park Ji-sung. Hans første kamp med landslaget 9. januar 2010 mot .

## Referanser


## Eksterne lenker
*
Galteskjær (Paddehavet)

**Galteskjær** er ei lita øy i Paddehavet i Oslofjorden. Øya kalles også Kaffeskjæret, men dette er ikke godkjent av Kartverket. Berggrunnen er skråstilt knollekalk. Høyeste punkt er ca. 2 meter over havet. Ved en kartlegging i 2006 ble det funnet 20 ulike plantearter, med smånesle (Urtica urens) som det mest interessante. Det ble også funnet forvillet asparges her.

Galteskjær er hekkeområde for flere sjøfugler, blant annet makrellterne

Skjæret ble utskilt som eget gårds- og bruksnummer i 1935, med Bekkelagets Vel som eier. På øya sto det tidligere stativ for tørking av fiskegarn.

## Se også
* Galteskjær, nordvest for Lindøya i Oslofjorden.

## Referanser
Shin Hyung-min

**Shin Hyung-min** (født 18. juli 1986) er en sørkoreansk fotballspiller som spiller for Pohang Steelers i K-League, den øverste fotballdivisjonen i Sør-Korea. Han spiller som midtbane.

Hans debut på det sørkoreanske seniorlandslaget var 18. januar 2010 i en vennskapskamp mot .

## Referanser


## Eksterne lenker
*
Turid Thomassen

**Turid Thomassen** (født 19. april 1965 på Stathelle) er en norsk politiker som var partileder for partiet Rødt fra 2010 til 2012. I stortingsvalget 2017 var hun Rødts førstekandidat i Oppland. Hun har samme posisjon ved valget i 2025.

Thomassen er rådgiver i administrasjonen ved Fakultet for film, TV og spill ved Universitetet i Innlandet (tidligere Høgskolen i Lillehammer), der hun også har vært hovedtillitsvalgt for Norsk tjenestemannslag.

Hun er kommunestyrerepresentant i Lillehammer fra 1999 og stod på førsteplass på Rødts Oppland-liste ved stortingsvalget 2009. Thomassen ble valgt som leder i Rødt (etter Torstein Dahle) på partiets landsmøte 30. mai 2010, etter mange år som medlem i Rød Ungdom, Rød Valgallianse og Arbeidernes Kommunistparti. Hun ble etterfulgt av Bjørnar Moxnes som ny partileder 6. mai 2012.

Hun har tre barn og er samboer med politikeren Aksel Hagen, som er tidligere stortingsrepresentant for SV. I 1984 var hun en av deltakerne Trond-Viggo Torgersens ungdomsdokumentar *[[Nesten voksen (dokumentarserie)|Nesten voksen]]*.

## Referanser


## Eksterne lenker
* 
*
Kim Jung-woo

**Kim Jung-woo** (født 9. mai 1982) er en sørkoreansk fotballspiller som spiller for Gwangju Sangmu FC i K-League, den øverste fotballdivisjonen i Sør-Korea. Han spiller som midtbane.

Inntil 2009 spilte han for Seongnam Ilhwa Chunma. Kim var med på det sørkoreanske fotballaget under Sommer-OL 2004 som kom på andreplass i gruppe A, men ble deretter slått ut av Paraguay, som endte med å vinne fotball-sølvet. 

Han forsøkte seg i europeisk fotball i 2008, nærmere bestemt i Wigan Athletic uten suksess og flyttet deretter hjem. 

## Referanser


## Eksterne lenker
* 
* K-League Profil
* National Team Profil
* Club & Country Statistikk
Arkitekturåret 1505

**Arkitekturåret 1505** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1505.

__TOC__

## Bygninger

## Hendelser
* Byggingen av Erkeengelen Mikaels katedral i Moskva begynner.
* Arbeidene med gårdsrommet Belvédère i Vatikanpalasset i Roma utformet av Bramante begynner. Det har elementer av fra gamle villaer (Hadrians Villa i Tivoli) som er modernisert.

## Fødsler

## Dødsfall
…
Arkitekturåret 1504

**Arkitekturåret 1504** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1504.

__TOC__

## Bygninger
* Byggingen av Tempietto, San Pietro in Montorio, Roma tegnet av Donato Bramante fortsetter.

## Hendelser

## Fødsler
*30. april - Francesco Primaticcio, italiensk maler, arkitekt og dekoratør (død 1570)
*Sante Lombardo, italiensk billedhugger og arkitekt (død 1560)

## Dødsfall
*Mauro Codussi, italiensk arkitekt (født 1440)
*Silvestro dell'Aquila, italiensk arkitekt og billedhugger (født ca. 1450)


Fil:154 le vite, francesco primaticcio.jpg|Francesco Primaticcio(1504-1570)
Nordstrand (andre betydninger)

**Nordstrand** er både et boligstrøk og en bydel i Oslo som har gitt sitt navn til navn til en kirke, en stasjon, en barneskole, en videregående skole en idrettsforening, samt: 
* Nordstrand (strøket, kun en del av *bydel* Nordstrand)
* Bydel Nordstrand (1988-2003)
* Bydel Nordstrand (ny, vesentlig utvidet fra 2004)
* Nordstrandskolenes musikkorps
* Nordstrand Østre Aker Blad (tidligere Nordstrands Blad)
* Nordstrand-ulykken
* Nordstrand (Giske) &ndash; et tettsted i Giske kommune i Møre og Romsdal fylke

## Utenfor Norge
* Nordstrand (Sydslesvig), en halvøy vest for Husum i Sydslesvig.
* Landskapet Nordstrand, Husum amt og Bredsted amt

## Se også
* Nordstranda kapell &ndash; en kirke i Gildeskål kommune i Nordland fylke
* Nordstranda skole &ndash; en skole i Gloppen kommune i Sogn og Fjordane fylke
* Bydel Søndre Nordstrand &ndash; Oslos sydligste bydel
Heksaton skala

En **heksaton skala** er i musikken og musikkteorien en skala med seks toner eller noter pr. oktav. de mest kjente eksemplene er heltoneskalaen, C D E F G A; den forstørrede skalaen, C D E G A H; Prometheusskalaen, C D E F A B; og det noen jazzteoretikere kaller Bluesskalaen, C E F F G B.

## Heltoneskala

Heltoneskalaen er en serie heltoner. Den har bare to posisjoner som ikke er enharmoniske: C D E F G A og D E F G A H. Den assosieres først og fremst med den franske impresjonisten Claude Debussy, som brukte den i stykker som *[[Voiles]]* og *Le vent dans la plaine*, begge fra hans første bok for piano *[[Préludes (Debussy)|Préludes]]*.

Heltoneskalaen har også dukket opp i jazzen siden Bix Beiderbeckes impresjonistiske pianostykke *In a Mist*. Bop pianisten Thelonious Monk brukte ofte heltoneskalaen i sine improvisasjoner og komposisjoner.

## Den forstørrede skala
Den forstørrede skala kan tenkes som to forstørrede treklanger som er satt sammen med et intervall på en forstørret sekund eller en liten ters mellom: C E G og E G H.

Den dukket opp i Franz Liszts *[[Faust Symphony]]* (*Eine Faust Symphonie*). Et annet kjent eksempel (i jazz) er i Oliver Nelsons solo på "Stolen Moments". Dem er også utbredt i det tjuende århundres komposisjoner av Béla Bartók, Milton Babbitt, og Arnold Schönberg, og blant saksofonistene John Coltrane og Oliver Nelson i slutten av 50- og i begynnelsen av 60-årene.

## Prometheusskalaen
Prometheusskalaen har fått dette navnet siden den blir mye brukt i Aleksandr Skrjabins symphonic poem **.  Skrjabin selv kalte denne samlingen tonehøyder (i stigende rekkefølge): C F B E A D den «mystiske akkord». Andre har referert til den som «Prometheusakkorden».

## Bluesskala

Den skalaen som vanligvis kalles bluesskalaen har en liten septim, en liten ters og en forstørret kvart sammen med andre toner fra mollpentaton skala: C E F F G B

## Tritonusskala

Tritonusskalaen, C D E G G() B, er enharmonisk til Petrushkaakkorden, C C E F G A.

*To halvtone-tritonusskala*, C D D F G A, er en symmetrisk skala som består av et gjentatt mønster av to halvtoner etterfulgt av en stor ters. Den blir brukt mye i improvisasjon og kan erstatte enhver modus av jazz mollskala. Skalaen oppsto i Nicolas Slonimskys bok *Thesaurus of Scales and Melodic Patterns* i "equal division of one octave into two parts," som skapte en tritonus og, "interpolation of two notes," som la til to etterfølgende halvtoner til de notene som oppsto.
Kraakporselen

**Kraakporselen**, et tidlig kinesisk eksportporselen, er betegnelsen på gruppe porselensvarer som ble produsert under Mingdynastiet (1368–1644), i særdeleshet under Wanli-tiden (1573–1620), men også under Tianqi- (1620-1627) og Chongzhen-keisernes perioder (1627-1644). i hovedsak for eksport til det vesteuropeiske marked. Porselenet er oftest av den koboltblåhvite underglaserte typen som var blitt perfeksjonert i Kina på denne tiden.

Kraakporselen er ofte dekorert med variasjoner over de mer tradisjonelle motiver man finner på kinesisk hjemmemarkedsporselen, som stiliserte blomster (peoner og krysantemum) og lykkebringende buddhistiske emblemer, men det mest karakteristiske er de folierte radialpanelene.

Det ble først en handelsvare via portugisiske og spanske handelsfartøy, men den største mengden ble håndtert av Det nederlandske ostindiske kompani (*Vereenigde Oostindische Compagnie*, VOC, 1602-1798).

Navnet på eksportporselenet kommer trolig av en nederlandsk tolkning av ordet *carraca*, som var den type av fartøy portugiserne anvendte. Det finnes nevnt i et brev skrevet av en tjenestemann innen Det nederlandske ostindiske kompani i Batavia, datert 1639. 

Nederlenderne startet sin handel med Øst-Asia i begynnelsen av 1600-tallet etter at den spanske kong Filip II i 1595 stengte de portugisiske havnene. Det var ved en auksjon av kraakporselen som var blitt kapret fra portugisiske skip av nederlenderne at porselenet viste seg å være attraktivt for det videre europeiske marked og det ble kjøpt for før høye priser. Auksjonen fant sted i Middelburg i 1602. 

Kraakporselenet ble først kjøpt av de rikeste, men ble ganske fort også populært i den nederlandske middelklasse og i det øvrige Vest-Europa.

## Referanser


## Litteratur
* Maura Rinaldi: *Kraak Porcelain: A Moment in the History of Trade*. London: Bamboo Pub, 1989.
Jørgen Skjulstad

**Jørgen Skjulstad** (født 1980), kjent under artistnavnene **Center of the Universe**, **Sissyfus** og **DJ Jan Garbørek**, er en norsk låtskriver, musiker og multiinstrumentalist.

Skjulstad er best kjent fra soloprosjektet Center of the Universe, som i perioder har vært et band. Han er også kjent som grunnlegger og åndelig veileder i det uavhengige plateselskapet Metronomicon Audio, samt som låtskriver, vokalist og gitarist i Now We've Got Members. Skjulstad har ellers spilt i en rekke band som Koppen, Hanny, Salvatore, Täppas Strepens og Truls and the Trees.

Skjulstad er også kjent for sine mange remixer. Gjennom sin karriere har han remixet artister som Magnus Moriarty, Jet Set Njet, Tøyen, Meta Forever og Koppen. I 2009 utga Metronomicon Audio samleplaten *Ether Force Unit Seven*; En samleplate som inneholdt mange av hans remixer. Tittelen på plata er et anagram på «Center of the Universe».

Skjulstad har også hele tiden vært aktiv som DJ, ofte med kombinasjoner av elektronisk musikk og folkemusikk fra inn og utland. Han drev klubbkonseptet Fez 2 Fez på Spasibar (2006–2008) og Internasjonalen (2011–2017) og er nå fast DJ på Tuvas Blodklubb på Riksscenen i Oslo.

Han har samarbeidet med folkemusikeren Kenneth Lien, og sammen ga de ut albumet *Snu alle steinar* i 2023. For albumet vant de Folkelarmprisen 2023 i åpen klasse.

## Diskografi
### Center of the Universe
* 2000 – *Previously unreleased*
* 2001 – *Darklow*
* 2001 – *Sellout*
* 2001 – *Bestboy electric*
* 2001 – *C.O.U. & Cyrano*
* 2002 – *Taking a nap with the Center of the Universe*
* 2003 – *Promotional copy*
* 2003 – *The … sounds of the Center of the Universe*
* 2004 – *Staying up all night with the Center of the Universe*
* 2005 – *Bellydance nation*
* 2006 – *Anachronisma*
* 2007 – *Simulacra*
* 2009 – *Apokryfa*
* 2009 – *Ether Force Unit Seven*
* 2010 – *Levitating Disk*
* 2012 – *Astral Harassment*
* 2012 – *Astral Adjustments*
* 2015 – *Limited Edition (Will Only Play Once)*
* 2017 – *Maxi Single - EP*
* 2018 – *Singing with the Center of the Universe*
* 2018 – *Selected Modulations*
* 2019 – *Expansion Pack*
* 2019 – *Unknown Album*
* 2021 – *Interabangerz* - EP
* 2022 – *Interabangerz remixes*
* 2022 – *COU*
* 2023 – *Snu hver stein* med Kenneth Lien

### Now We've Got Members
* 2001 – *Curious Yellow*
* 2002 – *Le Jardin*
* 2004 – *Tiny disasters on/off*
* 2007 – *Then is Just Another Kind of Now*
* 2009 – *Repulsive Force*
* 2010 – *Cassette EP*
* 2012 – *Teleologies*
* 2014 – *Déjà Vu All over again*
* 2016 – *NWGM EP*

## Referanser


## Eksterne lenker
* 
* Center of the Universe nettside
* Center of the Universe Bandcamp
* Center of the Universe på Myspace
* Now We've Got Members på Myspace
* Metronomicon Audios offisielle nettsted
Barretina

En ***barretina*** («liten lue») er et spansk hodeplagg som tradisjonelt har blitt brukt av menn. Plagget er laget som en poseformet topplue av ull og vanligvis rød eller i en sjattering av lilla. Den blitt båret i ulike varianter av folk i kristne kulturer ved Middelhavet, særlig i Catalonia, men også i Valencia, Ibiza, Provence, Korsika, Sicilia, Sardinia, deler av Napoli, deler av Balkan og deler av Portugal. I Catalonia og på Ibiza bar menn slike luer inn på 1800-tallet, særlig på landet.

I dag bæres ikke lenger *barretina* til daglig, men brukes fortsatt i forbindelse med folkedans eller som et symbol på katalansk identitet. Salvador Dalí gjorde *barretina* populær igjen på midten av 1900-tallet. Den katalanske julefiguren *[[caganer]]* bærer også en barretina.

Liknende toppluer var vanlig hodeplagg blant bønder og fiskere over store deler av Europa til inn på 1800-tallet. Lua minner også mye om frygisk lue fra antikken som ble et frihetssymbol under den franske revolusjonen.

Jimmy Jump, en selger fra Catalonia, har gjort seg kjent ved å storme banen på flere idretts- eller kulturarrangement. Som oftest bruker han en barretina og han prøver gjerne å utstyre en av utøverne med en også.
## Se også
* Topplue
* Baskerlue, alpelue
* Frygisk lue, opprinnelig antikk «frihetslue»
* Barretinaenes opprør

## Eksterne lenker
* 
*  Beskrivelse og historien til barretinaen
*  Grafisk historie til barretinaen
*  Barretina.com, alt du trenger å vite om barretinaer og katalansk kultur
*  Colla de sa Bodega (tradisjonell Ibiza-klesstil og dansing) .